als_Latn dik_Latn sag_Latn
Shteti dhe Republika e Kosovës nuk mund të zhvillohet sa kohë Qeveria e Kosovës mbetet peng e njerëzve që marrin direktiva nga Beogradi. Jabllanoviqi dhe Lista Serbe shtiren sikur nuk e dinë që ka pasur krime dhe masakra në Kosovë. Sulmin mbi historinë tonë Serbia e vazhdon edhe me sulme mbi ekonominë tonë, me ç’rast duan ta copëtojnë Trepçën, për ta varfëruar edhe më tej vendin. Historia jonë dhe ekonomia jonë nuk janë çështje për të cilat mund të vendosë Beogradi. Pas dy protestave të mëdha të organizuara në qytetin e Gjakovës kundër deklaratave të Jabllanoviqit, si dhe pas shumë protestave dhe aksioneve të tjera të mbajtura në qytete të ndryshme të vendit, ditën e shtunë, në Prishtinë Lëvizja VETËVENDOSJE! dhe “Thirrjet e Nënave” organizojnë protestën e madhe mbarëpopullore për shkarkimin e ministrit Jabllanoviq dhe në mbrojtje të pasurisë kombëtare, kompleksit Trepça. Protesta fillon nga Biblioteka Kombëtare në Prishtinë.
I bëjmë thirrje të gjithë qytetarëve, organizatave joqeveritare, sindikatave, partive politike dhe anëtarësive të tyre, pra të gjithëve pa dallim, që të bashkohen në këtë protestë deri në realizimin e kërkesave të përbashkëta: Jabllanoviq jashtë! Trepça është e jona!
als_Latn als_Latn